Kuma ku bu ta nkara futuru?
Kondisons di no mundu . . .
na kontinua na mesmu?
na piora?
na minjoria?
KE KI BIBLIA FALA
“Deus . . . na limpa tudu larma na se uju. Mortu ka na ten mas, nin tristesa, nin cur, nin dur, pabia purmeru kusas pasa ja.” — Apokalipsi 21:3, 4, Bíblia no Crioulo da Guiné-Bissau.
KUMA KES PUDI BENEFISIAU
Bon tarbaju. — Isaias 65:21-23.
Duensas o tudu koldadi di sufrimentu ka na ten mas. — Isaias 25:8; 33:24.
Vida filis, sin fin juntu ku familia i ku amigus. — Salmu 37:11, 29.
NO PUDI NA BARDADI FIA NA KE KI BIBLIA FALA?
Sin, pelu menus pa dus rason:
Deus tene kapasidadi di kumpri promesa. Na Biblia, so Jeova Deus ku comadu di kin “ku ten tudu puder,” pabia si puder ka tene limiti. (Apokalipsi 15:3) Asin i tene tudu puder di kumpri si promesa di muda no mundu pa minjor. Suma ku Biblia fala, “Deus pudi fasi tudu kusa.” — Mateus 19:26.
Deus tene diseẑu di kumpri promesa. Pur izemplu, Jeova tene “diseẑu” di da vida pa kilis ku muri. — Jo 14:14, 15.
Biblia tambi mostra kuma Fiju di Deus, Jesus, kuraba duentis. Ke ku manda i fasiba kila? Pabia i mistiba fasil. (Markus 1:40, 41) Suma si Pape, Jesus teneba diseẑu di juda kilis ku pirsisa di ajuda. — Jon 14:9.
Pa kila, no pudi sta sertu kuma, Jeova ku Jesus misti judanu tene un futuru filis! — Salmu 72:12-14; 145:16; 2 Pedru 3:9.
PENSA NES
Kuma ku Deus na muda no mundu pa minjor?
Biblia ruspundi es purgunta na MATEUS 6:9, 10 ku DANIEL 2:44.
SIBI MAS
BON NOBA KU BIN DI DEUS!
Kal ki intenson di Deus pa tera?
Biblia konta ke ku manda Deus kumpu tera, kal tempu ki sufrimentu na bin kaba, kal ki futuru di tera i di jintis ku mora nel.
BON NOBA KU BIN DI DEUS!
Ke ki Renu di Deus?
Kin ki Rei di Renu di Deus, i ke ki Renu na bin fasi?
hau_Latn pap_Latn kea_Latn kea_Latn vec_Latn kon_Latn kea_Latn gaz_Latn pap_Latn kea_Latn kea_Latn pap_Latn pap_Latn kea_Latn kea_Latn kea_Latn kea_Latn lmo_Latn kea_Latn kea_Latn hat_Latn kea_Latn kea_Latn kea_Latn kea_Latn kea_Latn kea_Latn